हजकां सुप्रीमो ने शहीद जवानों को श्रद्धांजलि दी
हजकांसुप्रीमो कुलदीप बिश्नोई आज लोहारू हलके के बारवास गांव में शहीद पायलट राजेश श्योराण के घर पहुंचे और उनके चित्र पर पुष्प अर्पित कर श्रद्धांजलि अर्पित की। बाद में वे डांडमा गांव गए और शहीद एएसआई सत्यनारायण शर्मा को श्रद्धा सुमन अर्पित किए। हजकां सुप्रीमो ने दोनों परिवारों के लोगों को ढाढ़स बंधाया और हर संभव मदद का भरोसा दिलाया।
पत्रकारों से बात करते हुए हजकां सुप्रीमो कुलदीप बिश्नोई ने कहा कि सैनिकों की बदौलत ही आज हम आजादी की खुली हवा में सांस ले रहे हैं। शहीद पायलट राजेश श्योराण ने बड़ी बहादुरी का परिचय देते हुए अपने विमान को आबादी से दूर गिराया ताकि कोई जन हानि हो। हमारे सैनिक दुनिया में किसी से कम नहीं मगर विदेशों और हमारे देश में सैनिकों को मिलने वाली सुविधाओं में जमीन आसमान का फर्क है। सरकार को सैनिकों के कल्याण के लिए और गंभीरता से सोचना चाहिए।
भाजपापर जन विरोधी होने के आरोप लगाए
उन्होंनेकहा कि सरकार के पास एक साल का समय प्रशासन जनता की समस्याओं को समझने के लिए काफी होता है मगर भाजपा सरकार एक के बाद एक जन विरोधी फैसले ले रही है और बार-बार यू टर्न लेती है। उन्होंने बताया कि अगर पूर्व मुख्यमंत्री भूपेन्द्र सिंह हुड्डा और मनोहरलाल खट्टर ईमानदारी से काम करते तो प्रदेश बिजली के क्षेत्र में वास्तव में आत्मनिर्भर बन गया होता।
उन्होंने कहा कि हुड्डा और खट्टर मिले हुए हैं और यह मुकदमा जनता की आंखों में धूल झोंकने का प्रयास भर है। इस मौके पर हजकां हलकाध्यक्ष जयप्रकाश सिंघानी, जिलाध्यक्ष बहादुरचंद शर्मा, कमल सिंह, धनपत सैनी, देवीलाल सहित अनेक गणमान्य लोग मौजूद थे।
बारवास और डांडमा गांव जाकर परिजनों को सांत्वना के साथ हर संभव मदद का आश्वासन दिया
hin_Deva hin_Deva hin_Deva awa_Deva hin_Deva hin_Deva hin_Deva